tartuNLP/wikipedia-smugri-20251201 huggingface dataset:
Filippiinien kunnialegioona

Filippiinien kunnialegioona () on filippiiniläinen kunniamerkki, joka perustettiin 3. heinäkuuta 1947 presidentti Manuel Roxasin käskystä. Mallia kunnianosoitukseen haettiin yhdysvaltalaisesta Legion of Merit -kunniamerkistä. Kunniamerkkiä jaetaan lähtökohtaisesti sotilaille tunnustuksena ansiokkaasta palveluksesta valtion hyväksi. Siviileille kunniamerkkiä voidaan jakaa mm. ansioista Filippiinien valtionrakentamisesta. Saajan ei tarvitse olla Filippiinien kansalainen. Kunniamerkki on maan korkein sotilaallinen kunniamerkki.
Kunniamerkin siviiliosaa käytetään tunnustamaan merkittävä julkinen palvelus ja sen vaikutus Filippiinien sotilasalaan sekä kansakunnan rakentamiseen. Se voidaan myöntää elinikäisestä saavutuksesta, merkittävistä teoista tai ansioista, jotka hyödyttävät tasavaltaa, ja siihen liittyy eri arvoja riippuen saavutuksen laajuudesta ja vastaanottajan asemasta. Filippiinien asevoimilla on omat sääntönsä kunnialegioonan myöntämisestä.
Kunnianosoitusta myöntää virallisesti Filippiinien presidentti tai hänen nimissään myös maan puolustusministeri.
Alun perin kunnialegioonassa oli neljä luokkaa, mutta vuoden 2003 uudistuksen myötä luokat nimettiin arvoiksi ja niiden määrä laajeni kuuteen.
Ritarikunnassa on kuusi luokkaa:
Markus Wirzenius

Markus Wirzenius (s. 31. maaliskuuta 1993 Kirkkonummi) on suomalainen pesäpallovalmentaja. Hän toimii Joensuun Mailan pelinjohtajana Miesten Superpesiksessä.
Vuosina 2020-2021 Wirzenius toimi pelinjohtajana Manse PP:n joukkueessa Naisten Superpesiksessä. Kaudella 2020 hän saavutti SM-hopeaa ja kausi 2021 jäi hänen osaltaan kesken, kun seura päätyi vaihtamaan pelinjohtajan kauden aikana. Vuosina 2023-2024 Wirzenius toimi Manse PP:n valmennuspäällikkönä sekä B-poikien pelinjohtajana saavuttaen SM-kultaa ja SM-hopeaa Poikien Superpesiksessä. Kaudella 2025 hän piti välivuoden pesäpallosta. Syksyllä 2025 Wirzenius siirtyi kaksivuotisella sopimuksella Joensuun Mailan miesten edustusjoukkueen pelinjohtajaksi.
Viitasaaren kaupunginvaltuusto

Viitasaaren kaupunginvaltuusto on Keski-Suomen maakunnassa sijaitsevan Viitasaaren kaupungin ylin päättävä elin. Kaupunginvaltuustossa on 27 paikkaa, joista kymmenen on keskustan hallussa hallituskaudella 2025–2029. Toiseksi suurin puolue on kahdeksalla paikallaan SDP ja kolmanneksi eniten paikkoja on kokoomuksella. 
Nykyisen valtuuston puheenjohtaja on Hilma Vepsäläinen. Varapuheenjohtajia on kaksi, joista ensimmäinen varapuheenjohtaja on Elina Mäkinen ja toinen Jyrki Koskela.
Valtuuston nimi oli kunnan nimityksen mukaisesti kunnanvaltuusto ennen vuotta 1996, jolloin Viitasaaresta tuli kaupunki.
Koostumus vaaleittain.
Keskustan ja sosiaalidemokraattien kannatus Viitasaarella on ollut yleensä melko tasaväkistä. SDP on ollut valtuuston suurin puolue valtuustokausilla 1973–1976, 1981–1984 ja 1993–1996. Vuoden 1996 jälkeen keskusta on saanut jokaisissa vaaleissa enemmistön Viitasaaren kaupunginvaltuustoon lukuun ottamatta vuoden 2008 kunnallisvaaleja, jolloin SDP ja keskusta saivat molemmat saman määrän paikkoja.
Valtuutetut.
Kausi 2025–2029.
Viitasaaren kaupunginvaltuustoon valittiin vuoden 2025 kuntavaaleissa seuraavat jäsenet:
Lenan verilöyly

Lenan verilöyly viittaa lakossa olevien kultakaivostyöntekijöiden ampumiseen Koillis-Siperiassa Lena-joen lähellä 17. huhtikuuta 1912.
Lakon aiheuttivat poikkeuksellisen ankarat työolot, ja kun lakkokomitean jäsenet pidätettiin, väkijoukko marssi protestina. Venäjän keisarikunnan armeijan sotilaat tulittivat heitä, mikä aiheutti satojen uhrien kuoleman. Tapahtuma herätti merkittävästi vallankumouksellisia ajatuksia Venäjällä, ja Aleksandr Kerenskin raportointi siitä duumassa toi hänet julkisuuteen.
Verilöyly.
Tsaarin hallitus lähetti joukkoja Kirenskistä Bodaiboon, ja 17. huhtikuuta yönä kaikki lakkokomitean jäsenet pidätettiin. Seuraavana aamuna työläiset vaativat heidän välitöntä vapauttamista. Samana iltapäivänä noin 2 500 ihmistä marssi kohti Nadezhdinskin kultakenttää toimittaakseen syyttäjänvirastolle valituksen viranomaisten mielivaltaisesta toiminnasta. Työläisiä vastaan tulivat sotilaat, jotka kapteeni Treštšenkovin käskystä alkoivat ampua väkijoukkoa, minkä seurauksena satoja kuoli ja haavoittui. Paikallinen sanomalehti "Zvezda" muun muassa raportoi 270 kuolleesta ja 250 haavoittuneesta. 
Reaktiot.
Verilöyly laukaisi lakkojen ja protestien aallon. Pian sen jälkeen hallinto tarjosi työntekijöilleen uutta sopimusta, mutta se ei tyydyttänyt heitä. Uutinen verilöylystä laukaisi valtakunnallisia lakkoja ja protestikokouksia, joihin osallistui yhteensä yli 300 000 ihmistä. Huhtikuussa järjestettiin 700 poliittista lakkoa ja pelkästään Pietarin alueella tuhat lakkoa 1. toukokuuta. Lakko jatkui 25. elokuuta asti, jolloin viimeiset työntekijät vetäytyivät kaivoksista ja muuttivat muualle. Arviolta 9 000 työntekijää ja heidän perheenjäsentään hylkäsi kultakaivokset.
Sosiaalidemokraattiset johtajat ja sosialistivallankumoukselliset johtajat, jotka olivat Pariisissa tapahtumahetkellä, protestoivat verilöylyä vastaan. Sosialistiset puolueet, kuten bolševikit ja menševikit, käyttivät tätä tragediaa ja sen herättämää julkista paheksuntaa edistääkseen poliittisia näkemyksiään maanlaajuisesti.
Verilöyly laukaisi myös suuria lakkoja yleisen vastustuksen muodossa tsaarin poliittista järjestelmää vastaan, kun vuosittain muistettiin Lenan verilöylyn uhreja. Verilöyly lisäsi yleistä tyytymättömyyttä koko yhteiskunnassa ja murskasi vuoden 1905 vallankumouksen jälkeen keisarikunnassa palautuneen rauhan. Verilöyly lisäsi huomattavasti jännitteitä ja levottomuuksia tehtaissa ja pajoissa, joissa vaatimukset parempien palkkojen ja työolojen saavuttamisesta eivät olleet vielä toteutuneet.
Duuma hyväksyi myös lain, joka otti käyttöön sairaus- ja tapaturmavakuutusetuudet sekä palkkasi työntekijöiden edustajia kaksi kuukautta Lenan verilöylyn jälkeen. Tämä laki paransi työntekijöiden oloja koko imperiumissa.
Savo-Karjalan Media

Savo-Karjalan Media Oy (syyskuuhun 2024 Savon Media Oy) on Keskisuomalainen Oyj -konserniin kuuluva kustannusyhtiö, jonka päätoimipaikka sijaitsee Jyväskylässä. Se kustantaa noin 36 paikallismediaa Pohjois-Savon, Etelä-Savon, Pohjois-Karjalan ja Etelä-Karjalan alueilla.
Etelä-Suomen Media, Savo-Karjalan Media, Mediasepät ja Väli-Suomen Media fuusioituvat vuoden 2026 alussa Päijänne Mediaan, jonka nimeksi vaihdetaan "Uutissuomalainen".
Mediat.
Vuonna 2025 Savo-Karjalan Median lehtiä ovat:
Lisäksi Savo-Karjalaisen Mediaan kuuluvat radiokanavat Karjalainen Syke ja Savon Aallot.
Hartolankoski

Hartolankoski on Pirkanmaalla Sastamalassa Kokemäenjoessa sijaitseva voimalaitostuotantoon valjastettu entinen koskijakso, jossa toimii nykyään Tyrvään voimalaitos. Koskijakso sijaitsee Kaukolan kylän ja Tyrväänkylän välissä. Tässä artikkelissa käsitetään Kupperinkoski, joka on osa entistä Kaukolankoskea, Kylänkoski, joka on entinen Tyrväänkylänkoski, ja Hartolankoski yhdeksi koskijaksoksi, jota kutsutaan tässä suurimman kosken Hartolankosken nimellä. Kosken keskivirtaamaksi (MQ) on ilmoitettu 163 kuutiometriä sekunnissa (tai 172 m³/s ) ja koskijakson yläpuolisen valuma-alueen pinta-ala on 21 126 neliökilometriä.
Kaukolan kylän Kupperinkoski eli Kaukolankoski ja Tyrväänkylän Kylänkoski muodostivat Liekovedellä Kokemäenjoen suun, joka virtasi joessa sijaitsevan Hiukkasaaren molemmilta puolilta alas Hartolankoskeen. Koskien ympäristössä on ollut kiinteää asutusta lähes 2 000 vuotta. Sekä Kaukolan- että Hartolankoskissa on aikoinaan toiminut vesimyllyt ja koskien rantoihin on pystytettiin lohikalastuksessa tarvittavat tokeet. Kokemäenjoen toistuvat tulvat olivat ajan käsityksen mukaan kapeiden ja kivisten koskien aiheuttamia. Jokea onkin perattu useaan otteeseen. Kaukolankoskea ja Tyrväänkylänkoskea perattiin vuosina 1757–1758, jolloin Kaukolankoskesta nostettiin maalle 5 235 kuutiometriä ja Tyrväänkylänkoskesta 377 kuutiometriä kiveä ja soraa. Koskien perkauksia jatkettiin vuosina 1824–1831, mutta silloin nostetun maa-aineksen määrästä ei ole tässä tietoa. Hartolankosken perkaukset tapahtuivat vuosina 1818 ja 1828. Kaukolankosken pituudeksi mitattiin vuonna 1911 550 metriä, Tyrväänkylänkosken 240 metriä ja Hartolankosken 300 metriä. 
Kaukolankoskeen rakennettiin rannassa toimiva sähkölaitos vuonna 1906 ja Hartolankoskeen edellistä suurempi sähkölaitos vuonna 1913. Nämä voimalaitokset eivät haitanneet sanottavasti tukinuittoa ja niiden toiminta jatkui seuraavan voimalan rakentamiseen asti. Ennen valjastamista oli Hartolankosken pudotus 5,5 metriä ja valmistuneen voimalaitoksen pudotus 6,1 metriä. Joki padottiin vuosina 1946–1950 ja Tyrvään voimalaitos valmistui 1951. Sen pato tukki koko joenuoman ja nosti vedenpinnan Liekoveden pintaakin korkeammalle. Kosket peittyivät kokonaan vedenpinnan alle ja lähiseutu hiljeni ainakin veden kohinan osalta. Voimalaitoksen padolla on maantie, joka yhdistää Kaukolan ja Tyrvään kylät toisiinsa.
Helsingin GP-kisat 1998

Helsingin GP-kisat järjestettiin vuonna 1998 Helsingissä 13. kesäkuuta. Kilpailupaikkana oli Olympiastadion. Kisat olivat järjestyksessään toiset Helsingin GP-kisat, jota ennen niitä edelsi Maailmankisat. GP-sarjan taloudellisten vaatimusten lisääntyessä Helsingin Kisa-Veikot (HKV) teki kilpailujen järjestämisestä yhteistyösopimuksen Infront Finlandin kanssa, jota johtivat Mikko Vanni ja Hjallis Harkimo. Kisojen pääsihteerinä toimi Jukka Kunnas. Kisojen päätukija oli tietoliikennejätti Ericsson, joka vuoksi kisoja markkinoitiin nimellä Ericsson Grand Prix. Helsingin GP-osakilpailuun myytiin yli 21 000 pääsylippua, mutta paikan päällä oli järjestäjien arvion mukaan 16 500-17 500 katsojaa. Kisat kuuluvat yleisurheilun GP-sarjan kakkosluokkaan. .
Günzburg

Günzburg on kaupunki Baijerin osavaltiossa eteläisessä Saksassa. Siitä tuli osa Baijeria Pressburgin rauhan myötä 1806. Tonava virtaa kaupungin halki, jossa siihen yhtyy etelästä virtaava Günz-joki.
Maantiede.
Günzburg sijaitsee Günzburgin piirikunnan pohjoisosassa 22 kilometriä Ulmista itäkoilliseen ja 102 kilometriä Münchenistä luoteeseen. Kaupunki rajoittuu pohjoisessa Baden-Württembergiin. Günzburg koostuu kahdeksasta osa-alueesta: Deffingen, Denzingen, Günzburg, Leinheim, Nornheim, Reisensburg, Riedhausen ja Wasserburg.
Historia.
Roomalaiset rakensivat castran eli sotilasleirin Tonavan ylityspaikalle viimeistään 70-luvulla jaa. Syntynyt asutus menestyi erinomaisesti aina 400-luvun alkupuolelle saakka. Paikannimen alkuperä palautuu kelttien jokijumalaan Gontiaan. Seurasi useita hiljaisia vuosisatoja, ja Günzburg mainitaan seuraavan kerran vasta 1065 kuningas Henrik IV:n asiakirjassa muodossa ”ze Gunceburch”. 1300-luvulla Günzburg joutui Habsburgin suvun haltuun ja siitä tuli osa Itävaltaa, jolla oli alueita kautta Lounais-Saksan. Kolmikymmenvuotinen sota ja Espanjan perimyssota toivat mukanaan kurjuutta mutta Maria Teresian valtakausi 1740–1780 oli kaupungille jälleen kukoistusaikaa. Günzburgiin muutti kauppiassukuja Pohjois-Italiasta ja kaupunkiin perustettiin rahapaja 1760-luvulla hieman ennen Ensimmäisen valtakunnan loppua. Rakennus on nykyisin kaupungintalona.
1800-luku toi mukanaan Baijeriin liittymisen ja günzburgilaisilta kesti kotvan tottua kaupunkinsa merkityksen vähenemiseen. Rautatieyhteyden Günzburg sai 1853 rataosuudelle München–Stuttgart ja siitä alkoi teollistuminen. Myönteisen kehityksen katkaisi kaksi 1900-luvun suursotaa huhtikuun 1945 pommituksineen ja lähes 4 000 pakolaisen asuttamisineen heti toisen maailmansodan jälkeen. Kansallissosialismin kaudella 1933–1945 Saksassa vaikutti kaksi merkittävää henkilöä, jotka olivat syntyneet Günzburgissa ja langettivat synkän varjonsa kaupungin ylle pitkään maailmansodan jälkeen: Josef Mengele ja Franz Xaver Schwarz. Sodan jälkeen Günzburg palasi kasvu-uralle ja siihen liitettiin Deffingen, Denzingen, Leinheim, Nornheim, Reisensburg, Riedhausen ja Wasserburg, jotka tosin säilyttivät maalaisen ilmeensä. 1980-luvulla Günzburgin vanhaakaupunkia saneerattiin ja kaupunkiin rakennettiin kävelykeskusta. Günzburgiin on saapunut miljoonittain matkailijoita vuoden 2002 jälkeen, jolloin sinne avattiin Lego-puisto.
Günzburgin historiallista arkkitehtuuria edustaa vanhakaupunki kokonaisuudessaan. Vanhankaupungin torin halki kulki aikoinaan postireitti Wienistä Pariisiin. Torilla on järjestetty tiistaisin markkinat vuodesta 1395 alkaen.
Talous ja liikenne.
Renkaidenvalmistaja Rigdon GmbH ja huvipuisto Legoland Deutschland ovat Günzburgin suuria työllistäjiä. Kaupungissa on myös muun muassa elintarviketeollisuutta, pakkauskoneiden valmistusta ja rakennusmateriaalien valmistusta. Günzburgin rautatieasema, Bahnhof Günzburg, sijaitsee rataosuuksilla Augsburg–Ulm ja Günzburg–Mindelheim. Moottoritie Bundesautobahn 8 kulkee keskustan eteläpuolitse lännestä itään ja se risteää Bundesstraße 16:n kanssa.
Indonesian tähden ritarikunta

Indonesian tähden ritarikunta, virallisesti Indonesian tasavallan tähti (), on indonesialainen kunnianosoitus, joka perustettiin vuonna 1959. Kunnianosoitusta jaetaan tunnustuksena poikkeuksellisista ansioista Indonesian hyväksi ja se on maan korkein mahdollinen kunnianosoitus.
Indonesian presidentti on virkansa puolesta ritarikunnan suurmestari ja hänet nimitetään virkaanastujaisten yhteydessä Adipurna-luokkaan. Varapresidentille myönnetään samassa yhteydessä Adipradana-luokka.
Ritarikunnassa on viisi luokkaa ja sen tunnuksia uudistettiin vuonna 1972:
Enø By

Enø By on taajama Næstvedin kunnassa Tanskassa. Taajamassa oli 363 asukasta vuoden 2025 alussa.
Everdrup

Everdrup on taajama Næstvedin kunnassa Tanskassa. Taajamassa oli 256 asukasta vuoden 2025 alussa.
Fensmark

Fensmark on taajama Næstvedin kunnassa Tanskassa. Taajamassa oli 5 190 asukasta vuoden 2025 alussa.
Fuglebjerg

Fuglebjerg on taajama Næstvedin kunnassa Tanskassa. Taajamassa oli 2 275 asukasta vuoden 2025 alussa.
Gelsted (Næstved)

Gelsted on taajama Næstvedin kunnassa Tanskassa. Taajamassa oli 1 180 asukasta vuoden 2025 alussa.
Glumsø

Glumsø on taajama Næstvedin kunnassa Tanskassa. Taajamassa oli 2 249 asukasta vuoden 2025 alussa.
Indonesian varapresidentti

Indonesian tasavallan varapresidentti () on Indonesian toiseksi korkea-arvoisin poliittinen virka. Nykyisenä varapresidenttinä toimii Gibran Rakabuming Raka, joka aloitti virassa 20. lokakuuta 2024.
Ensimmäisenä varapresidenttinä toimi Mohammad Hatta, joka erosi vuonna 1956. Syynä olivat erimielisyydet Sukarnon kanssa Indonesian ohjatusta demokratiasta sekä Sukarnon länsi- ja Malesia-vastaisuudesta. Varapresidentin virka oli tämän jälkeen täyttämättä 17 vuotta.
Valinta ja velvollisuudet.
Indonesian perustuslain mukaan varapresidentti valitaan presidentin kanssa samassa vaalissa. Virkakauden pituus on viisi vuotta ja sama henkilö voidaan valita samaan virkaan kahdesti. Perustuslaki antaa lainsäätäjälle vallan määritellä tarkemmat ehdot ehdokkaille.
Palkkio ja etuudet.
Kun varapresidentin virka perustettiin vuonna 1945, ensimmäisenä virka-asuntona toimi Alankomaiden Itä-Intian kenraalikuvernöörin virka-asunto Jakartassa. Varapresidentin palatsi on vuodesta 1993 ollut kulttuurihistoriallinen kohde.
Varapresidentille myönnetään virkansa puolesta seuraavat kunniamerkit virkaanastujaisten yhteydessä:
Herlufmagle

Herlufmagle on taajama Næstvedin kunnassa Tanskassa. Taajamassa oli 1 457 asukasta vuoden 2025 alussa.
Holme-Olstrup

Holme-Olstrup on taajama Næstvedin kunnassa Tanskassa. Taajamassa oli 1 278 asukasta vuoden 2025 alussa.
Holme-Olstrupissa sijaitsee huvipuisto BonBon-Land.
Karrebæksminde

Karrebæksminde on taajama Næstvedin kunnassa Tanskassa. Taajamassa oli 1 811 asukasta vuoden 2025 alussa.
Lov

Lov on taajama Næstvedin kunnassa Tanskassa. Taajamassa oli 577 asukasta vuoden 2025 alussa.
BonBon-Land

BonBon-Land on huvipuisto Holme-Olstrupissa Tanskan Sjællandissa. Se avattiin vuonna 1992 ja on kuulunut vuodesta 2007 kansainväliseen Parques Reunidos -konserniin.
Hyperdontia

Hyperdontia tarkoittaa hampaiden tavallista suurempaa määrää. Enintään 0,6 %:lla ihmisistä esiintyy liiallisesti maitohampaita ja enintään 3,8 %:lla liiallisesti pysyviä hampaita. Aikuisiässä hyperdontia on miehillä kaksi kertaa yleisempi kuin naisilla.
Hyperdontia ei useimmiten aiheuta erityisiä oireita, mutta voi joskus aiheuttaa esimerkiksi kipua, turvotusta tai ikenien sairautta. Hyperdontia ei välttämättä ole hoitoa vaativa tila, mutta ylimääräiset hampaat voidaan poistaa jos niiden esiintyminen häiritsee suun terveyttä tai purentaa. Joissain tapauksissa hyperdontia liittyy muihin häiriöihin, kuten Gardnerin oireyhtymään, huuli- ja suulakihalkioon, Downin oireyhtymään, Ehlers–Danlosin syndroomaan, kleidokraniaaliseen dysplasiaan tai Fabryn tautiin.
Gadjah Madan yliopisto

Gadjah Madan yliopisto ("", UGM) on indonesialainen julkinen tutkimusyliopisto, joka sijaitsee Yogyakartassa, joka on yksi Indonesian pienimmistä provinsseista, ja joka tunnetaan javanilaisen kulttuurin ja oppimisen keskuksena. Yliopisto perustettiin 19. joulukuuta 1949 valtion ja kansallisen yliopiston statuksella Indonesian itsenäisyystaistelun seurauksena, ja se nimettiin Majapahitin valtakunnan pääministerin Gadjah Madan mukaan, symboloiden kansallista identiteettiä, Indonesian tasavallan henkeä, Pancasila-filosofiaa, kansan yliopistoa ja kulttuurin keskusta.
Historia.
UGM syntyi yhdistämällä useita aiemmin olemassa olleita oppilaitoksia, kuten Gadjah Madan korkeakoulukeskus, insinöörikoulu, politiikan akatemia, lakimiesten koulutuskeskus ja lääketieteen preklininen yksikkö. Perustamisen virallinen päivämäärä on 16. joulukuuta 1949, mutta vuosipäivää juhlitaan 19. joulukuuta historiallisten tapahtumien vuoksi. Alkuvaiheessa yliopistossa oli kuusi tiedekuntaa: lääketiede, oikeustiede, tekniikka, kirjallisuus ja filosofia, maatalous sekä eläinlääketiede. Opetus järjestettiin aluksi Kratonin palatsin tiloissa Jogyakartassa, ja vuonna 1951 aloitettiin Bulaksumurin kampuksen rakentaminen. 1960-luvulla UGM:lla oli jo muun muassa sairaala ja radiolähetin opiskelun ja yhteiskunnan palveluksi.
Organisaatio ja infrastruktuuri.
Yliopiston pääkampus sijaitsee Bulaksumurissa, Jogyakartassa, ja se jakautuu hallinnollisesti 18 tiedekuntaan, yhteen jatko-opiskelukouluun ja yhteen ammattikouluun, tarjoten yli 251 opinto-ohjelmaa. UGM kehittää kampusympäristöään “educopolis”-periaatteen mukaisesti, joka on kirjattu kampuksen kehityksen yleissuunnitelmaan, pyrkien luomaan oppimista tukevaa ympäristöä ja huomioimaan ekologiset kysymykset monitieteellisessä yhteistyössä. Yliopiston toiminta perustuu korkeakoulutuksen Tri Dharma -periaatteeseen, joka kattaa opetuksen, tutkimuksen ja yhteiskunnallisen palvelun.
Opiskelijat ja henkilökunta.
Vuonna 2025 UGM:ssä opiskelee 40 174 opiskelijaa, sekä kotimaisia että kansainvälisiä, erilaisissa ammatillisissa, kandidaatti- ja jatko-opinnoissa. Yliopistossa työskentelee 3 608 opettajaa ja 4 324 muuta työntekijää, jotka sitoutuvat tekemään UGM:stä maan parhaan ja merkittävän koulutuksen vertailukohdan. Vuonna 2022 rehtoriksi valittiin Ova Emilia.
Tutkimus ja yhteiskuntavastuu.
Tutkimusyliopistona UGM panostaa tutkimustoimintaan, motivoimalla henkilöstöä ja opiskelijoita tekemään ja julkaisemaan tutkimuksia, joita tukee 25 tutkimuskeskusta eri tieteenaloilla. Yliopiston yhteiskuntavastuu näkyy esimerkiksi opiskelijoiden osallistamisessa maaseutuharjoitteluihin eri puolilla Indonesiaa. UGM pyrkii puolustamaan ja levittämään Pancasila-periaatetta, joka on Indonesian valtion perustava filosofinen teoria. Opiskelijoille tarjotaan laaja kirjo mahdollisuuksia kehittää luovuutta ja innovaatioita modernin infrastruktuurin ja tietotekniikan tuella.
Pasi Saarelma

Pasi Saarelma (s. 1955 Salo) on suomalainen baritoni, rock- ja jazzmuusikko sekä musiikinopettaja. Hänen uransa kattaa oopperan, rockin, tanssimusiikin ja jazzin harjoittamisen sekä opetuksen. Hänet tunnetaan myös aktiivisuudestaan Kirkkonummen kulttuurielämässä.
Elämä.
Saarelma syntyi Varsinais-Suomen Salossa vuonna 1955. Hänen musiikillinen uransa alkoi viulunsoitolla, ja myöhemmin hän laajensi osaamistaan lauluun ja kitaraan. Varsinainen kitaristin ura jäi taka-alalle, mutta soittotaidonsa kautta hän päätyi syvemmälle musiikkialalle. Intin jälkeen hän rahoitti opintojaan keikkailemalla tanssibändeissä.
Vuonna 1987 Saarelma muutti Kirkkonummelle ja on toiminut siellä musiikinopettajana vuodesta 1988 alkaen. Hän on opettanut erityisesti Nissnikun koulussa, mutta myös muun muassa Salossa, Halikossa, Perniössä, Veikkolassa ja Heikkilässä.
Muusikon ura.
Varhaisvaiheet ja rock.
Saarelman ensimmäinen yhtye oli Surprise, joka soitti CCR-tyyppistä rockia. Myöhemmin hän vaikutti yhtyeessä Motelli, jonka tunnetuin esiintyminen oli Ramonesin lämmittelijänä Helsingissä vuonna 1978. Yhtye kiersi tuolloin laajasti ympäri Suomea.
1970-luvulla Saarelma lauloi ja soitti bassoa progressiivista rockia soittaneessa yhtyeessä Nimbus. Yhtyeen ainoa levy, "Obus" (1974), on myöhemmin saanut kulttimaineen suomalaisen progressiivisen rockin harrastajien keskuudessa.
Jazz ja muut kokoonpanot.
Saarelma on esiintynyt useissa eri kokoonpanoissa:
Saarelma on toiminut myös jazzin ja swingin parissa. Hän esiintyy esimerkiksi Alvi’s Dixie Stompers-yhtyeessä laulaen ja soittaen pyykkilautaa.
Ooppera ja klassinen musiikki.
Saarelma opiskeli laulua Helsingin konservatoriossa sekä yksityisesti useiden opettajien johdolla, muun muassa Kimmo Lappalaisen, Heikki Oraman, Matti Lehtisen, Juho Nisulan ja Juri Statnikin.
Saarelma on esiintynyt solistina Helsingin konservatorion ja Sibelius-akatemian oopperassa, Vaasan Oopperassa, Turun oopperassa, Ilmajoen musiikkijuhlilla ja Oopperayhdistys HOO:ssa. Hänen ohjelmistoonsa kuuluvat baritoniroolit, kuten Mozartin "Figaro" ja "Don Giovanni" sekä Verdin "Rigoletto".
Saarelma lauloi myös Savonlinnan oopperajuhlakuorossa vuosina 1986, 1987 ja 1990.
Yhdistystoiminta.
Saarelma on Kirkkonummen oopperayhdistyksen perustajajäsen ja toimi sen ensimmäisenä puheenjohtajana. Vuonna 2006 hän osallistui "Porkkala"-oopperan toteutukseen ja esitti siinä presidentin roolia.
Disa Milanova

Elsa (Disa) Milanova (, o.s. "Engeström"; 16. kesäkuuta 1893 – 21. maaliskuuta 1970) oli suomalaissyntyinen neuvostoliittolainen leksikografi.
Disa Milanova syntyi suomenruotsalaisen Emil Edvard Engeströmin ja brittiläisen Ruth Harriet Pricen perheeseen. Hänen isänsä oli pietarilaisen Finska Ångslupsaktiebolagetin kirjanpitäjä, joka karkotettiin vuoden 1905 vallankumoustapahtumiin osallistumisen takia kaupungista. Engeströmit asettuivat Kuokkalaan, jossa heidän Villa Vasa -niminen huvilansa toimi venäläisten vallankumouksellisten turvapaikkana. Vladimir Lenin asui siellä vuosina 1906–1907. Sittemmin perhe siirtyi Helsinkiin, jossa Disa opiskeli lukiossa.
Lokakuun vallankumouksen edellä ja sen aikana Milanova toimi Tallinnan työläis- ja sotilasneuvoston sekä sotilaallisen vallankumouskomitean avustavana sihteerinä. Helmikuussa 1918 hänet lähetettiin Jekaterinburgiin, jossa hän osallistui suomalaisen pataljoonan järjestämiseen. Maaliskuusta 1919 lähtien Milanova työskenteli Venäjän ulkoasiain kansankomissariaatin sihteerinä ja tulkkina ja vuosina 1923–1931 Neuvostoliiton ammattiliittojen keskusneuvoston ulkosuhteiden komissiossa sekä rautatieläisten keskuskomiteassa. Vuosina 1931–1933 hän oli Kominternin Lenin-koulussa ja 1934–1958 työskenteli vieraskielisten ja kansallisten sanakirjojen kustannusliikkeessä.
Milanova toimitti ja laati sanakirjakustantamossa suomen, ruotsin ja norjan sanakirjoja. Vuonna 1937 ilmestyi L. Lindin kanssa toimitettu korjattu ja täydennetty painos Nikolai Roždestvenskin venäläis-suomalaisesta sanakirjasta (35 000 sanaa) ja vuonna 1940 Milanovan toimittama venäläis-suomalainen sanakirja (25 000 sanaa, toinen painos 1942). Sen kolmas korjattu ja täydennetty painos ilmestyi vuonna 1946 nimellä lyhyt venäläis-suomalainen sanakirja.
Milanovan laatima ruotsalais-venäläinen sanakirja (38 000 sanaa) ilmestyi vuonna 1949 ja uutena, muokattuna ja huomattavasti laajennettuna laitoksena (62 000 sanaa) vuonna 1959. Jälkimmäinen oli aikansa paras ruotsalais-venäläinen sanakirja, ja siitä otettiin useita painoksia. Milanova on laatinut myös lyhyen norjalais-venäläisen sanakirjan (16 000 sanaa), joka ilmestyi vuonna 1947.
Milanova liittyi Neuvostoliiton kommunistiseen puolueeseen lokakuussa 1917. Hän oli Neuvostoliiton ja Ruotsin ystävyysseuran jäsen.
Milanovan ensimmäinen aviomies oli bolševikki Vladimir Milanov, joka kuului Tallinnan työläis- ja sotilasneuvostoon lokakuussa 1917. Vuonna 1921 hän tapasi Kominternin kolmannessa konferenssissa Eyolf Mattssonin ja synnytti vuonna 1924 tälle tyttären, mutta ei halunnut seurata Mattssonia Petroskoihin. 1930-luvulla Milanova oli naimisissa Yrjö Sirolan kanssa.
Mellilän kunnanvaltuusto

Mellilän kunnanvaltuusto oli Varsinais-Suomen maakunnassa sijainneen entisen Mellilän kunnan ylintä päätösvaltaa käyttänyt elin. Valtuustossa oli 17 jäsentä. Kunnan suurin puolue oli keskusta. Valtuuston toiminta lakkasi 1. tammikuuta 2009 Mellilän liityttyä Alastaron kanssa Loimaan kaupunkiin.
Koostumus vaaleittain.
Keskustan kannatus Mellilässä vuosien 1976–2004 välisenä aikana oli matalammillaan noin 37,3 prosenttia ja korkeimmillaan noin 52,3 prosenttia annetuista äänistä. 1970-luvulla valtuuston toiseksi suurimmat puolueet olivat SKDL ja kokoomus, joilla molemmilla oli pitkään sama määrä paikkoja. Vuoden 1980 vaaleissa kokoomus ohitti SKDL:n valtuustopaikoissa. Tämän jälkeen kokoomus oli ollut yksinään Mellilän toiseksi suurin valtuustopuolue aina kunnan lakkauttamiseen saakka.
Viimeisellä valtuustokaudella vuosina 2005–2008 valtuustopaikoista yhdeksän oli keskustan hallussa, kolme kokoomuksella, kaksi sosiaalidemokraateilla ja yksi kristillisdemokraateilla, vasemmistoliitolla ja Suomen Kommunistisella Puolueella kullakin. 
Mellilän Työväenyhdistyksen yhteislista vuodesta 1988 alkaen sai paikkoja Mellilän valtuustoon neljissä kunnallisvaaleissa.
1992–2008.
Vuoden 2008 kunnallisvaalit käytiin seuraavan vuoden kuntajaon mukaisesti, eli melliläläiset asettuivat ehdolle ja äänestivät ehdokkaita Loimaan kaupunginvaltuustoon.
Alastaron kunnanvaltuusto

Alastaron kunnanvaltuusto oli Varsinais-Suomen maakunnassa sijainneen entisen Alastaron kunnan ylintä päätösvaltaa käyttänyt elin. Valtuustossa oli 21 jäsentä. Eniten paikkoja oli keskustalla. Valtuuston toiminta lakkasi 1. tammikuuta 2009 Alastaron liityttyä Mellilän kanssa Loimaan kaupunkiin.
Koostumus vaaleittain.
Kunnan suurin puolue oli keskusta, joka keräsi noin 46 prosentin kannatuksen Alastarossa vuoden 2004 kunnallisvaaleissa. Valtuuston toiseksi suurin puolue 1980-luvulta lähtien oli yleensä kokoomus. Vuoden 1996 kunnallisvaaleissa vasemmistoliitto ohitti kokoomuksen Alastaron valtuuston paikkamäärässä yhdellä paikalla, seuraavissa vaaleissa vuonna 2000 molemmat puolueet saivat saman verran paikkoja.
Vuoden 2008 kunnallisvaalit käytiin seuraavan vuoden kuntajaon mukaisesti, eli alastarolaiset asettuivat ehdolle ja äänestivät ehdokkaita Loimaan kaupunginvaltuustoon.
Kierukkaskandaali

Kierukkaskandaali () oli Tanskan 1960-luvulta 1990-luvulle Grönlannissa harjoittama väestönkasvun rajoittamiseen tähdännyt käytäntö, jolla vähintään 4 500 inuittinaiselle asennettiin kierukka ilman heidän suostumustaan, monille nuorille tytöille myös heidän tietämättään. Tarkoituksena oli vähentää grönlantilaisten esikoulujen, koulujen ja terveydenhuollon kustannuksia. Lokakuussa 2023 joukko pakkoehkäisyn uhreja haastoi Tanskan valtion oikeuteen ja vaati vahingonkorvauksia. Syksyllä 2024 Grönlannin itsehallintolaitos lupasi maksaa korvauksia viidelletoista naiselle, joiden pakkoehkäisy oli tapahtunut sen jälkeen, kun alueen terveydenhuolto vuonna 1991 siirtyi itsehallinnon alaisuuteen.
Tanskan valtio esitti toiminnastaan 27. elokuuta 2025 virallisen anteeksipyynnön. Anteeksipyynnön yhteydessä ei kerrottu mahdollisista korvauksista. Kierukkaskandaalia tutkimaan asetetun työryhmän raportin odotetaan valmistuvan syyskuun aikana. Anteeksipyyntö esitettiin samana päivänä, jolloin uutisoitiin Grönlannissa havaitun yhdysvaltalaista mielipidevaikuttamista.
Rasva-aineenvaihdunta

Rasva-aineenvaihdunta tarkoittaa elimistön tapaa käsitellä rasvoja: niiden pilkkoutumista ruoansulatuksessa, kulkeutumista verenkierron mukana, varastoitumista rasvakudokseen ja hyödyntämistä energianlähteenä. Rasvoja tarvitaan myös solujen rakennusaineiksi ja erilaisten viestiaineiden, kuten hormonien, valmistukseen. Rasvat ovat tehokas energian lähde, sillä ne sisältävät yli kaksi kertaa enemmän energiaa kuin hiilihydraatit tai proteiinit. 
Liikunnan aikana ja paaston hetkellä elimistö ottaa energiaa rasvavarastoista. Kestävyysliikunnassa rasvojen käyttö korostuu, kun taas nopeissa ja lyhyissä suorituksissa hyödynnetään enemmän hiilihydraatteja. Terve rasva-aineenvaihdunta on tärkeä hyvinvoinnille, sillä se vaikuttaa esimerkiksi painonhallintaan, verensokeriin ja sydän- ja verisuoniterveyteen. 
Rasva-aineenvaihdunta on keskeinen osa elimistön energiataloutta. Häiriöt siinä voivat johtaa sairauksiin, kuten rasvamaksaan, tyypin 2 diabetekseen ja kohonneisiin veren rasva-arvoihin. Toimiva rasva-aineenvaihdunta tukee sekä arjessa jaksamista että pitkäaikaista terveyttä. 
Ravinnon rasvojen pilkkoutuminen.
Rasva-aineenvaihdunta alkaa ruoansulatuksessa. Ravinnon triglyseridit emulgoituvat sappihappojen avulla ohutsuolessa, minkä jälkeen haiman lipaasientsyymit pilkkovat ne glyseroliksi ja vapautuneiksi rasvahapoiksi. Nämä imeytyvät suolen limakalvon läpi ja pakataan kylomikroneihin, jotka kulkeutuvat imunestekiertoon ja edelleen verenkiertoon. 
Rasvojen kuljetus verenkierrossa.
Veressä rasvat kulkevat lipoproteiinien muodossa. Näitä ovat muun muassa kylomikronit, VLDL, LDL ja HDL, joilla on erilaisia tehtäviä rasvojen kuljetuksessa kudoksiin sekä kolesterolin aineenvaihdunnassa. 
Varastointi ja mobilisaatio.
Ylimääräinen energia varastoituu rasvakudokseen triglyserideinä. Kun elimistö tarvitsee energiaa, hormonit kuten adrenaliini ja glukagoni aktivoivat lipolyysin, jolloin triglyseridit hajoavat vapauttaen rasvahappoja ja glyserolia verenkiertoon. 
Rasvahappojen oksidaatio.
Rasvahapot kulkeutuvat soluihin ja mitokondrioihin, joissa ne hajotetaan β-oksidaatiossa asetyyli-CoA:ksi. Tämä puolestaan siirtyy sitruunahappokiertoon ja edelleen elektroninsiirtoketjuun, jolloin syntyy ATP:tä eli solujen käyttämää energiaa. 
Ketogeneesi.
Pitkäaikaisessa paastossa tai hiilihydraattien niukkuudessa maksa muuttaa rasvahappojen hajotustuotteita ketonikehoiksi, joita aivot ja muut kudokset voivat käyttää energianlähteenä. 
Rasva-aineenvaihdunnan häiriöt.
Rasva-aineenvaihdunnan häiriöitä ovat esimerkiksi hyperlipidemiat, metabolinen oireyhtymä, tyypin 2 diabetes ja rasvamaksasairaus. Myös geneettiset lipidiaineenvaihdunnan poikkeamat, kuten familiaalinen hyperkolesterolemia, voivat vaikuttaa merkittävästi veren rasva-arvoihin ja sydän- ja verisuonitautiriskiin.
20301 Thakur

20301 Thakur (1998 FY99) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
Asteroidi on nimetty Gaurav Subhash Thakurin (s. 1986) mukaan.
20302 Kevinwang

20302 Kevinwang (1998 FW100) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
Asteroidi on nimetty Kevin Yibo Wangin (s. 1986) mukaan.
20303 Lindwestrick

20303 Lindwestrick (1998 FU101) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti – .
Asteroidi on nimetty Linda Brown Westrickin (s. 1986) mukaan.
20304 Wolfson

20304 Wolfson (1998 FA102) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti – .
Asteroidi on nimetty Jayne Frances Wolfsonin (s. 1986) mukaan.
20305 Feliciayen

20305 Feliciayen (1998 FU102) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti – .
Asteroidi on nimetty Felicia Yuen-Lee Yenin (s. 1986) mukaan.
2160 Spitzer

2160 Spitzer (1956 RL) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
Asteroidi on nimetty Lyman Spitzerin kunniaksi.
2161 Grissom

2161 Grissom (1963 UD) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
Asteroidi on nimetty Mercury-astronautin Virgil I. "Gus" Grissomin (1926-1967) muistoksi.
1967 Menzel

1967 Menzel (A905 VC) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
1968 Mehltretter

1968 Mehltretter (1932 BK) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
1951 Lick

1951 Lick (1949 OA) on keskikokoinen asteroidi, jonka kiertorata leikkaa Marsin kiertoradan. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
1747 Wright

1747 Wright (1947 NH) on keskikokoinen asteroidi, jonka kiertorata leikkaa Marsin kiertoradan. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
Asteroidi on nimetty William H. Wrightin (1871-1959) muistoksi.
2154 Underhill

2154 Underhill (2015 P-L) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
2041 Lancelot

2041 Lancelot (2523 P-L) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
Alexander McQueen (merkki)

Alexander McQueen on muotitalo, jonka Alexander McQueen perusti vuonna 1992.
Historia.
Muotitalon perusti Alexander McQueen vuonna 1992. Hänen debyyttimallistonsa, "Tax Driver", viittasi Martin Scorsesen samannimiseen elokuvaan. Jokaiselle seuraavalle näytökselle oli ominaista erittäin teatraalinen lähestymistapa, joka yhdistettynä suunnitteluun aiheutti suurta kiistaa. Tästä tuli brändin tunnusmerkki.
Vuonna 2001 muotitalo liittyi Gucci Groupiin (nykyisin Kering Group). McQueen myi myöhemmin 51 prosentin osuuden yrityksestä.
Vuonna 2006 talon prêt-à-porter-brändi McQ debytoi. Mallisto oli suunnattu nuorille.
Helmikuussa 2010 Alexander McQueen teki itsemurhan. Hänen pitkäaikainen yhteistyökumppaninsa Sarah Burton nimitettiin luovaksi johtajaksi.
Lokakuussa 2023 Seán McGirr nimitettiin luovaksi johtajaksi.
Sovetskaja entsiklopedija

Sovetskaja entsiklopedija () oli Moskovassa vuodesta 1925 lähtien toiminut tietosanakirjakustantamo. Se sai nimen Bolšaja rossijskaja entsiklopedija (Большая российская энциклопедия) vuonna 1992. Kustantamo lakkautettiin vuonna 2024.
Neuvostoliiton toimeenpanevan keskuskomitean kommunistisen akatemian yhteydessä toiminut Sovetskaja entsiklopedija perustettiin osakeyhtiömuotoisena julkaisemaan Suuren neuvostotietosanakirjan ensimmäistä laitosta vuonna 1925. Se muutettiin valtion sanakirja- ja tietosanakirjakustantamoksi vuonna 1930 ja Sovetskaja entsiklopedija -instituutiksi vuonna 1935. Vuodesta 1949 kustannusliikkeen nimenä oli Bolšaja sovetskaja entsiklopedija ja vuodesta 1959 Sovetskaja entsiklopedija. Vuonna 1963 siihen liitettiin vieraskielisten ja kansallisten sanakirjojen kustannusliike, joka erotettiin Russki jazyk -kustantamoksi vuonna 1974.
Sovetskaja entsiklopedija julkaisi kolme laitosta Suurta neuvostotietosanakirjaa, pienempiä yleisiä tietosanakirjoja ja hakuteoksia sekä eri alojen moni- ja yksiosaisia tietosanakirjoja. Vuosina 1957–1990 ilmestyi myös Suuren neuvostotietosanakirjan vuosikirja. Vuoteen 1996 mennessä oli ilmestynyt yli 720 nidettä yhteensä noin sadan miljoonan kappaleen painoksena. Kustantamon toimintaa vuodesta 1992 lähtien jatkanut Bolšaja rossijskaja entsiklopedija julkaisi vuosina 2004–2017 samannimisen 35-osaisen tietosanakirjan. Vuosina 2022–2024 julkaistiin sen pohjalta Internetissä samannimistä sivustoa.
”Autonomiseksi ei-kaupalliseksi organisaatioksi” muuttunut ”kansallinen tiede- ja koulutuskeskus” Bolšaja rossijskaja entsiklopedija ajautui rahapulaan vuoden 2023 lopussa. Venäjän hallitus teki päätöksen sen lakkauttamisesta joulukuussa 2024.
Serbia ja Montenegron alle 18-vuotiaiden jääkiekkomaajoukkue

Serbia ja Montenegron alle 18-vuotiaiden jääkiekkomaajoukkue edusti Serbia ja Montenegroa alle 18-vuotiaiden kansainvälisissä jääkiekko-otteluissa, muun muassa maailmanmestaruuskilpailuissa.
Sijoitukset.
Maailmanmestaruuskilpailuissa
Metyylifenyylibutanoli

Metyylifenyylibutanoli (C10H16O) on alkoholeihin kuuluva aromaattinen orgaaninen yhdiste. Yhdistettä voidaan käyttää ainesosana hajusteissa. Ainetta esiintyy luonnossa esimerkiksi kaakaopuussa.
Ominaisuudet, valmistus ja käyttö.
Huoneenlämpötilassa metyylifenyylibutanoli on väritöntä kiteistä ainetta tai väritöntä nestettä, jolla on kukkaismainen liljoja tai hyasintteja muistuttava tuoksu. Yhdiste liukenee vain vähäisessä määrin veteen, ja liukenee paremmin useaan orgaanisiin liuottimeen, kuten etanoliin, dietyylieetteriin tai asetoniin.
Metyylifenyylibutanolia valmistetaan bentsyyliasetonin ja metyylimagnesiumkloridin välisellä Grignard-reaktiolla.
Metyylifenyylibutanolia käytetään tuomaan kukkaistuoksua muun muassa hajusteisiin, saippuoihin, shampoihin sekä puhdistusaineisiin.
Filippiinien kielet

Filippiinit on erittäin monikielinen maa. Ethnologuen mukaan maassa tavataan 175 elävää kieltä, joista 59 on uhanalaisia. Väestöstä 98 % on lukutaitoisia.
Tagalog ja englanti.
Filippiinien kaksi virallista kieltä ovat filipino ja englanti.
Noin neljännes Filippiinien väestöstä puhuu tagalogia äidinkielenään ja noin puolet osaa sitä joko ensimmäisenä tai toisena kielenään. Tagalogin standardoitu muoto on nimeltään filipino, jolla on virallisen kielen asema. Filipino on ollut pakollinen oppiaine kouluissa vuodesta 1973 lähtien ja sitä käytetään laajalti maan mediassa.
Englannista tuli osa maan koulujen opetusohjelmaa vuonna 1901 Filippiinien olleessa osa Yhdysvaltoja. Valtionhallinto toimii suurimmaksi osaksi englanniksi.
Kotoperäiset kielet.
Kotoperäisistä kielistä 27 käytetään opetuskielinä eri puolilla maata. Perustuslain mukaan nämä ovat kansallisia apukieliä, joita käytetään virallisten kielten rinnalla paikallisella tasolla. Filippiiniläinen viittomakieli on ainoa Filippiinien virallisesti tunnustama viittomakieli.
Vuoden 2020 väestönlaskennan mukaan Filippiinien 10 puhutuinta kieltä olivat:
Vieraat kielet.
Espanja ja arabia.
Filippiinien perustuslain mukaan valtion tulee tukea espanjan ja arabian vapaaehtoista opiskelua.
Espanjan kieli saapui maahan siirtomaaisäntien mukana ja oli Filippiinien virallinen kieli myös sen jälkeen, kun saaret siirtyivät Yhdysvalloille vuonna 1898. Vuonna 1935 voimaan tulleen perustuslain nojalla espanja säilytti virallisen kielen asemansa englannin rinnalla. Filippiinien kansalaisuutta haettaessa espanja on kuitenkin yksi mahdollinen kieli, jonka osaaminen lasketaan kansalaisuuteen vaadittavaksi kielitaidoksi.
Mindanaon islamilaisissa kouluissa opetetaan standardiarabiaa.
Muut merkittävät vieraat kielet.
Muita merkitytäviä Filippiineillä tavattavia vieraita kieliä ovat tamil, malaiji, korea, japani ja kiina. Kiinan varianteista merkittävin on hokkien, joka on Filippiinien kiinalaisten lingua franca.
Russki jazyk

Russki jazyk () oli Moskovassa vuodesta 1974 lähtien toiminut kirjankustantamo.
Kustannusliike Russki jazyk muodostettiin vuonna 1974 Sovetskaja entsiklopedijan sanakirjatoimitusten sekä Progress ja Vysšaja škola -kustantamojen vieraskielisten oppikirjatoimitusten pohjalta. Sen edeltäjä oli vuonna 1937 perustettu vieraskielisten ja kansallisten sanakirjojen kustannusliike, joka liitettiin Sovetskaja entsiklopedijaan vuonna 1963.
Russki jazyk julkaisi venäjän ja Neuvostoliiton muiden kielten sekä vieraiden kielten selittäviä ja kaksikielisiä sanakirjoja sekä oppikirjoja ja muuta kielenopetukseen liittyvä kirjallisuutta venäjää opiskelevia ulkomaalaisia varten. Vuonna 1979 ilmestyi 220 kirjanimekettä yli 10 miljoonan kappaleen painoksena.
Russki jazyk jakautui vuonna 1993 kahdeksi kustantamoksi. Russki jazyk kursy erikoistui ulkomaalaisille tarkoitettuihin venäjän kielen oppikirjoihin ja Russki jazyk media venäjänkielisiin ja kaksikielisiin sanakirjoihin. Jälkimmäinen lopetti toimintansa vuonna 2012 luovuttaen julkaisuoikeutensa Drofa-kustantamolle.
Filippiiniläinen viittomakieli

Filippiiniläinen viittomakieli (, lyh. FSL) on Filippiineillä tavattava maan pääsääntöisesti kuurojen yhteisön käyttämä viittomakieli. Vuonna 2021 sillä arvioitiin olevan 540 000.
Viittomakieli alkoi kehittyä, kun Delia Delight Rice perusti 1907 kuuroille ja sokeille koulun. Se oli osittainen sisäoppilaitos ja ainoaa laatuaan Filippiineillä siihen aikaan.
Vuonna 2018 säädetyn lain perusteella filippiiniläinen viittomakieli on valtion virallisesti tunnustama viittomakieli, jota käytetään maan kuurojen yhteisön osallistamiseksi yhteiskuntaan ja jonka käyttöä valtiovallan tulee tukea.
Filippiiniläisen viittomakielen katsotaan olevan elinvoimainen ja sen läheisiä sukulaiskieliä ovat mm. puertoricolainen ja ugandalainen viittomakieli. Amerikkalainen viittomakieli on vaikuttanut merkittävästi filippiiiniläiseen, mutta kielet ovat silti toisistaan erillisiä.
2082 Galahad

2082 Galahad (7588 P-L) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
2068 Dangreen

2068 Dangreen (1948 AD) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
Nimetty Daniel W. E. Greenin kunniaksi.
2069 Hubble

2069 Hubble (1955 FT) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
Asteroidi on nimetty Edwin P. Hubblen (1889-1953) muistoksi.
2095 Parsifal

2095 Parsifal (6036 P-L) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
2271 Kiso

2271 Kiso (1976 UV5) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on . Asteroidin spektrityyppi on T-luokkaa.
Asteroidi on nimetty observatorion mukaan.
2704 Julian Loewe

2704 Julian Loewe (1979 MR4) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on . Asteroidi on spektrityypiltään V-luokkaa.
2709 Sagan

2709 Sagan (1982 FH) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
Asteroidi on nimetty Carl Saganin kunniaksi.
2298 Cindijon

2298 Cindijon (A915 TA) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
2993 Wendy

2993 Wendy (1970 PA) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
2991 Bilbo

2991 Bilbo (1982 HV) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
Nimetty J. R. R. Tolkien teoksen hahmon mukaan.
2675 Tolkien

2675 Tolkien (1982 GB) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
Nimetty J. R. R. Tolkienin (1892–1973) muistoksi.